ঘূর্ণিঝড় ‘দিতওয়া’র তাণ্ডবে শ্রীলঙ্কায় মৃতের সংখ্যা ছাড়াল ৩০০!

ওয়েব ডেস্ক : ঘূর্ণিঝড় ‘দিতওয়া’র (Cyclone Ditwah)’-এর ভয়বহ তাণ্ডব শ্রীলঙ্কায় (Srilanka)। সেই কারণে ছোট এই দ্বীপরাষ্ট্রে মৃতের (Death) সংখ্যা ৩০০ পার করল। সেখানে এখনও বহু মানুষ নিখোঁজ বলে জানা যাচ্ছে। অন্যদিকে, এই ঘূর্ণিঝড় থেকে ভারতীয়দের বাঁচাতে অপারেশন সাগরবন্ধু চালু করেছিল ভারত সরকার। তার ফলে শ্রীলঙ্কা থেকে ভারতীয়দের সরিয়ে আনা গিয়েছে বলে খবর।

রবিবার রাতে শ্রীলঙ্কার (Srilanka) ডিজাস্টার ম্যানেজমেন্ট সেন্টার জানিয়েছে, এই ঘূর্ণিঝড়ের কারণে শ্রীলঙ্কায় এখনও পর্যন্ত ৩৩৪ জনের মৃত্যু হয়েছে। নিখোঁজ প্রায় ৩৭০ জন। আর ঘূর্ণিঝড় দিতওয়ারের কবলে পড়ে অন্তত ১১ লক্ষ মানুষ ক্ষতিগ্রস্ত হয়েছেন বলেই মনে করা হচ্ছে।

আরও খবর : ২৪ ঘন্টায় ৭ বার কেঁপে উঠল বালোচিস্তান!

তবে এখানেই শেষ নয়, আগামী কয়েকদিন বন্যার সতর্কতা জারি করা হয়েছে ওই দ্বীপরাষ্ট্রে। ইতিমধ্যে বহু মানুষকে নিরাপদে সরিয়ে নিয়ে যাওয়ার ব্যবস্থা করা হচ্ছে। জানা যাচ্ছে, শ্রীলঙ্কার মানুষকে সাহায্যের জন্য বিপুল পরিমান ত্রান পাঠানো ব্যবস্থা করছে ভারত সরকার। ইতিমধ্যে শ্রীলঙ্কার মানুষকে সাহায্যের জন্য সেখানে পৌঁছে গিয়েছে ভারতের জাতীয় বিপর্যয় মোকাবিলা বাহিনী (Disaster Response Force)।

অন্যদিকে এই ঝড়ের সময় সাগরবন্ধু নামে একটি অপারেশন চালিয়ে শ্রীলঙ্কা থেকে ৩০০ জন ভারতীয়কে উদ্ধার করছে ভারতীয় সেনা। তাঁদেরকে তিরুঅন্নতপুরমে নিয়ে আসা হয়েছে। অন্যদিকে আইএল-৭৬ ও সি-১৩০জে বিমান পাঠানো হয়েছে শ্রীলঙ্কায়। তাতে পাঠানো হয়েছে ত্রান সামগ্রী। পাশাপাশি নৌসেনার চেতক হেলিকপ্টার বহু মানুষকে উদ্ধার করেছে। এই ঘূর্ণিঝড়ের কারণে বহু জায়গার সঙ্গে যোগাযোগ বিচ্ছিন হয়ে পড়েছে। এসবের মাঝে পড়ে মৃত্যু হল বহু মানুষের। সেই মৃতের সংখ্যা বাড়তে পারেই বলে আশঙ্কা করা হচ্ছে।