ধেয়ে আসছে সাইক্লোন, উথাল-পাথাল হবে বাংলা? কী জানাল মৌসম ভবন

ওয়েবডেস্ক- ফের ধেয়ে আসছে ঘূর্ণিঝড় (Cyclone)! ভারতের উপকূলে ঘূর্ণিঝড় ‘সেনিয়ার’ (Cyclone ‘Seniar) আসা নিয়ে জল্পনা তৈরি হয়েছে। এই ঘূর্ণিঝড়ের তাণ্ডবে কী উথাল-পাথাল হবে বাংলা? মঙ্গলবার চেন্নাইয়ে ভারী বৃষ্টির হলুদ সতর্কতা জারি করা হয়েছে।

উত্তর- পূর্ব মৌসুমি বায়ু তীব্র হওয়ার সঙ্গে সঙ্গে তামিলনাড়ুতে গত ২৪ ঘণ্টা ধরে একনাগাড়ে বৃষ্টিপাত চলেছে। মালাক্কা প্রণালী উপর অবস্থান করছে নিম্নচাপটি (Low Pressure)। এটি আগামী ২৪ ঘণ্টায় আন্দামান সাগরে নিম্নচাপে পরিণত হওয়ার সম্ভাবনা আছে।

সোমবারই আইএমডি জানিয়েছে, আগামী ৪৮ ঘন্টার মধ্যে দক্ষিণ বঙ্গোপসাগরে একটি ঘূর্ণিঝড় তৈরি হওয়ার সম্ভাবনা রয়েছে। তামিলনাড়ুর বেশ কয়েকটি উপকূলীয় জেলায় টানা বৃষ্টি চলতে পারে। আগামী ২৭ নভেম্বরের মধ্যে বঙ্গোপসাগরে এই মরশুমের দ্বিতীয় ঘূর্ণিঝড়টি তৈরির সম্ভাবনা রয়েছে। সোমবার এই সাইক্লোনটি ২৯ এবং ৩০ নভেম্বর চেন্নাই উপকূলের কাছাকাছি আসবে।

আরও পড়ুন- অযোধ্যায় পৌঁছলেন নরেন্দ্র মোদি, দেখুন রাম মন্দির থেকে সরাসরি

তবে এর সরাসরি কোনও প্রভাব পড়বে না বাংলায় এমনটাই জানিয়েছে আবহাওয়া দফতর। তবে ঘূর্ণিঝড়ের প্রভাব কয়েকদিন ধরে ভারী থেকে অতি ভারী বৃষ্টির সতর্কতা জারি করা হয়েছে আন্দামান ও নিকোবর দ্বীপপুঞ্জে। তবে এই মুহূর্তে কলকাতায় এর প্রভাবে ঝড়-বৃষ্টির সম্ভাবনা নেই। অল্পবিস্তর কুয়াশা থাকলেও পরে আকাশ পরিষ্কার হয়ে যাবে।

সেনিয়া এই ঘূর্ণিঝড়টির নাম দিয়েছে সংযুক্ত আরব আমিরশাহী। নামের অর্থ ‘সিংহ’।

দেখুন আরও খবর-