দ্রুত পারদ পতন হবে বাংলায়! জানাচ্ছে হাওয়া অফিস

ওয়েব ডেস্ক : পড়ে গিয়েছে ডিসেম্বর মাস। কিন্তু এখনও সেভাবে দেখা মেলেনি শীতের (Winter)। ভোর ও রাতের দিকে ঠান্ডা থাকলেও, বেলার দিকে গরম বাড়ছে। যার কারণে অনেকে অসুস্থও হয়ে পড়ছেন। এমন পরিস্থিতিতে প্রশ্ন উঠছে কবে জাঁকিয়ে ঠান্ডা পড়বে বাংলায়? দেখে নিন কী জানাচ্ছে আবহাওয়া দফতর।

আবহাওয়া দফতর সূত্রে খবর, সোমবার ও মঙ্গলবার তাপমাত্রা (Tempreture) তেমন কমার সম্ভাবনা নেই। কিন্তু তার পর থেকে পারদ পতন দেখা দিতে পারে বাংলায় (West Bengal)। ২ থেকে ৩ ডিগ্রি পর্যন্ত তাপমাত্রা কমতে পারে বলে মনে করা হচ্ছে। তার পর থেকেই ঠান্ডা অনুভব করা যাবে বলেই মনে করা হচ্ছে। অন্যদিকে রাজ্যে বাড়তে পারে কুয়াশার দাপট। বেশ কিছু জেলাতে ভোরের দিকে কুয়াশার দাপট দেখা গিয়েছে। যার কারণে দৃশ্যমান্যতা কিছুটা হলেও কমেছে।

আরও খবর : চাকরির নামে প্রতারণা! জেলা পুলিশের অভিযানে প্রতারকের পর্দাফাঁস

অন্যদিকে কলকাতায় (Kolkata) সোমবার তাপমাত্রা তেমন হেরফেরের কোনও সম্ভাবনা নেই। সর্বোচ্চ তাপমাত্রা হতে পারে ২৭ ডিগ্রি। সর্বনিম্ন তাপমাত্রা ১৯ ডিগ্রির মধ্যেই থাকতে পারে বলেই মনে করা হচ্ছে। এর পাশপাশি রাজ্যে বৃষ্টির কোনও আশঙ্কা নেই বলেও জানাচ্ছে হাওয়া অফিস। ঘূর্ণিঝড় (Cyclone) দিতওয়ার প্রভাব পড়বে না বলেই জানিয়েছে আবহাওয়া দফতর।

অন্যদিকে সাইক্লোন (Cyclone) দিতওয়ার দিকেও নজর রেখে চলেছে আবহাওয়া দফতর। তবে ভালো খবর হচ্ছে আপাপতত এই ঘূর্ণিঝড় ঢুকছে না স্থলভাগে। স্থলভাগের পাশ দিয়ে সমুদ্রের উপর বয়ে যাবে এটি। তার পরে এটি নিম্নচাপে পরিণত হতে পারে। যার ফলে দক্ষিণের বেশ কিছু রাজ্যে বৃষ্টির আশঙ্কা করা হচ্ছে। অন্যদিকে সমুদ্রও উত্তাল থাকবে বলে জানা যাচ্ছে।